kardosdrur/scandi-wiki huggingface dataset:
Emil Magnusson

Emil Magnusson (født 23. november 1887, død 26. juli 1933) var en svensk atlet, som deltog i OL 1912 i Stockholm. Han var politimand i Malmö og stillede op for politiets idrætsforening, senere IFK Malmö.
 
Magnusson var tilmeldt i fire kastediscipliner ved OL i 1912, men han stillede ikke op i kuglestød. I diskoskast stillede han op i såvel den normale udgave, hvor der kastes med bedste hånd, og den udgave, hvor der kastes med begge hænder – en disciplin, der kun var på programmet ved dette OL. I den normale udgave blev han nummer otte med 39,91 m, og i udgaven, hvor der blev kastet med begge hænder, blev han nummer tre med kast på i alt 77,37 m. Han sluttede efter de to finner, Armas Taipale (der satte olympisk rekord) og Elmer Niklander. I kvalifikationsrunden var Magnusson næstbedst med et resultat på 75,35 m efter Taipale, men i finalen var Niklander 0,59 m bedre.

Magnussons blev aldrig svensk mester i diskoskast med én hånd, men var svensk mester i diskoskast med begge hænder i 1911. Hans bedste resultat med én hånd var et kast på 43,00 m, hvilket han opnåede i 1913.

Referencer

Eksterne henvisninger 
 http://www.sports-reference.com/olympics/athletes/ma/emil-magnusson-1.html 

Diskoskastere fra Sverige
Deltagere for Sverige ved sommer-OL 1912
Olympiske bronzemedaljevindere fra Sverige
Storsjön (Gästrikland)

Storsjön er den største sø i landskapet Gästrikland i Gävleborgs län Sverige. Den største del af søen ligger i Sandvikens kommun, mens den østligste del ligger i Gävle kommun. En gammel talemåde siger, at søen har "lige så mange øer som året har dage" hvilket ikke skal tolkes bogstaveligt, men der er omkring 150 øer i søen, der er rig på fisken sandart. Storsjön er de fleste steder mellem 2 og 5 meter dyb, men har en maksimumdybde på 15 meter.

Der er gamle kilder, som har gjort gældende, at Storsjön tidligere har gået under navnet Odensjön. Dette kan muligvis bevises af et 1600-talskort, hvor Gavleån, som løber gennem Gävle, benævnes Odensjöströmmen ved dens udløb.

Ved Storsjöns nordbred ligger byen Sandviken.

Badesteder 
Der tages vandprøver ved disse badesteder i Storsjön:
 Hedåsbadet, Sandviken
 Strandbaden, Årsunda.
 Sörtuttsbadet, Sandviken

Gästrikland
Gävleborgs län
Søer i Sverige
Erg Chebbi

Erg Chebbi () er en af Marokkos flere erger – store hav af klitter dannet af vindblæst sand. Den anden er Erg Chigaga nær M'hamid. 

Ergen ved Erg Chebbi er op til 150 meter høj og dækker et område på 22 kilometers fra nord til syd og 5-10 kilometer fra øst til vest.

Den nærmeste større by er Erfoud, omkring 60 km mod nord. En anden større by er Rissani (40 km from Merzouga). Den var i det 8.-14. århundrede et selvstændigt kongedømme, kendt som Sijilmassa, som levede højt på karavaneruterne. 
I udkanten af sandmilen ligger Merzouga, som er et lokalt turistknudepunkt. Her kan man købe kamelture med overnatning nogle få km inde i sandmilen.

I årets varmeste måneder kommer marokkanerne til Erg Chebbi for at få kroppen, bortset fra hovedet, dækket af varmt sand i nogle få minutter ad gangen. Det skulle være godt mod gigt.

Flere billeder

Se også 
 Erg (ørken)
 Klit
 Sandmile

Marokko
Sahara
Nicolae Timofti

Nicolae Timofti (født 22. december 1948) er en moldovisk jurist og politiker, der var Moldovas præsident fra 16. marts 2012 til 23. december 2016.

Biografi 
Timoftifamilien blev i 1949 deporteret til Amur oblast i Sovjetunionen, hvor hans bedstefar døde i 1953. Nicolae Timofti studerede jura ved universitetet i Chișinău. Han arbejdede i justitsministeriet fra 1972, som lokal dommer fra 1976 og blev udnævnt til dommer i Moldovas højesteret i 1980. Timofti er gift og har tre sønner.

Timofti vandt præsidentvalget i nationalforsamlingen 16. marts 2012 og er landets første uafhængige statsoverhoved. Han regnes som pro-europæisk indstillet, og valget af ham blev regnet som et muligt vendepunkt i vestlig retning for den tidligere sovjetrepublik. Timoftis præsidentkandidatur var støttet af den regerende Alianţa pentru Integrare Europeană (Alliance for europæisk integration). Hans kandidatur var i to og et halvt år blokeret af den kommunistiske opposition i parlamentet. Timofti fik ved valget 62 stemmer, som er mere end det grundlovsbestemte flertal på tre femtedele. Valgperioden for præsidenten er fire år. Valget skulle godkendes af Højesteret, og Timofti kunne indsættes efter 45 dage.

Referencer 

Politikere fra Moldova
Moldovas præsidenter
Liselotte Munk

Liselotte Munk (født 7. februar 1964) er en dansk erhvervsleder.

Hun har en bachelor i forretningsadministration og ledelse fra Aalborg Universitet i 1987 og blev kandidat i strategi og organisationsudvikling fra Copenhagen Business School i 1991. 

Hun startede sin karriere i 1994 som konsulent i Realkredit Danmark. Fra 2000 var hun skadeschef i Almindelig Brand Forsikring og fra 2004 operationel chef i det daværende Fair Forsikring og Kommuneforsikring.
Hun blev i 2008 ansat som underdirektør i TIA Technology, og i 2011 blev hun udnævnt til administrerende direktør samme sted.

Siden december 2015 har hun været Direktør for CSC Nordic's forsikringsforretning.

Kilder

Direktører fra Danmark
Erhvervskvinder
Alumni fra Copenhagen Business School
Halvor Birch

Halvor Birch (21. februar 1885 i Horsens - 5. juli 1962 i København) var en dansk gymnast medlem af Handelsstandens Gymnastikforening i København. 

Halvor Birch deltog i de Olympiske mellemlege 1906 i Athen, og var ved den lejlighed med til at sikre Danmark sølvmedaljer i holdkonkurrencen i gymnastik. Norge vandt guld. 
Han vandt en bronzemedalje under OL 1912 i Stockholm. Han var med på det danske hold som kom på en tredjeplads i holdkonkurrencen for hold i frit system. Norge vandt konkurrencen. 
Under OL 1920 var han gymnastikleder for det danske hold som vandt guld i holdkonkurrencen (frit system). Efterfølgende blev Halvor Birch medlem af Danmarks Olympiske Komité 1920-1924, og som sekretær for komitédeen deltog han med i sit sidste OL i Paris 1924.

Halvor Birch var fra 1906 til 1918 gymnast på holdet, som Handelsstandens Gymnastikforening (HG) stillede med. I denne periode vandt HG det danske mesterskab i holdgymnastik fire gange. Endvidere deltog Halvor Birch seks gange i DM i enkeltmandsgymnastik, ligesom han var aktiv cricketspiller.

Halvor Birch flyttede i 1904 fra Horsens til København hvor han arbejdede som kontorist assistent og grosserer.

Eksterne henvisninger/kilder 
Profil på Sports Reference LLC 

Gymnaster fra Danmark
Personer fra Horsens
Olympiske sølvmedaljevindere fra Danmark
Olympiske bronzemedaljevindere fra Danmark
Idrætsledere fra Danmark
Grosserere fra Danmark
Deltagere for Danmark ved sommer-OL 1912
Storsjön (flertydig)

Storsjön er navnet på cirka 78 søer i Sverige, og kan henvise til:

 Storsjön – sø i Jämtland
 Storsjön (Gästrikland) – sø i Gästrikland
 Storsjön (Nordanstigs kommun) – sø i det nordlige Hälsingland
 Storsjön (Hudiksvalls kommun) – sø i det nordøstlige Hälsingland
 Storsjön (Ljusdals kommun) – sø i det vestlige Hälsingland
 Storsjön (Härjedalen) – sø i det nordlige Härjedalen
 Storsjön (Småland) – sø i Västerviks kommun i Småland
 Storsjön (Södermanland) – sø i Gnesta kommun i Södermanland
 Storsjön (Västmanland) – sø i Skinnskattebergs kommun i Västmanland
 Storsjön (Ångermanland) – sø i Kramfors kommun i Västernorrlands län
Harald Bukdahl

Peder Harald Pedersen Bukdahl (født 28. januar 1884 i Ødis-12. december 1951 i Kastrup) var en dansk cand. polyt.,gymnast og medlem af Polyteknisk Gymnastikforening i København. 

Harald Bukdahl var søn af lærer i Ødis Peter Christian Petersen og hustru Vilhelmine f. Suhr.

Harald Bukdahl deltog i de Olympiske mellemlege 1906 i Athen og var ved den lejlighed med til at sikre Danmark sølvmedalje i holdkonkurrencen i gymnastik. Norge vandt guld.

Eksterne henvisninger/kilder 
Profil på Sports Reference LLC 

Gymnaster fra Danmark
Personer fra Kolding
Olympiske sølvmedaljevindere fra Danmark
Ingeniører fra Danmark
Wilhelm Grimmelmann

Herman Johan Wilhelm Grimmelmann (født 15. januar 1893 i Asendorf, Niedersachsen, Tyskland, død 8. december 1958 i West Haven, Connecticut, USA) var en dansk gymnast medlem af KSG i København. 

Grimmelmann kom til Danmark med sine tyske forældre som femårig i 1899, og de bosatte sig på Nørrebro i København.

Wilhelm Grimmelmann vandt en bronzemedalje under OL 1912 i Stockholm. Han var med på det danske hold som kom på en tredjeplads i holdkonkurrencen for hold i frit system. Norge vandt konkurrencen.

Eksterne henvisninger/kilder 
Profil på Sports Reference LLC 

Gymnaster fra Danmark
Personer fra Niedersachsen
Olympiske bronzemedaljevindere fra Danmark
Deltagere for Danmark ved sommer-OL 1912
Trieler

Trieler (Burhinidae) er en familie af vadefugle, der omfatter to slægter, der i alt tæller 10 arter og er udbredt over hele verden.

I Danmark er slægten Burhinus repræsenteret med arten triel (Burhinus oedicnemus), der er en meget sjælden gæst.

Kilder 
 Gill, F & D Donsker (Eds). 2012. IOC World Bird Names (v 3.2) www.worldbirdnames.org 

Mågevadefugle
Peter Wallenberg (født 1959)

Peter Åke Wallenberg (oftest "Poker" Wallenberg; 8. maj 1959) er en svensk erhvervsleder og racerkører.

Wallenberg er bestyrelsesmedlem i Investor samt fuldmægtig i Stockholms handelskammare og har tidligere været administrerende direktør for Grand Hôtel i Stockholm, og er nu bestyrelsesformand for The Grand Group. Desuden er han næstformand for bestyrelsen i Knut og Alice Wallenbergs Fond og bestyrelsesformand i forvaltningsselskabet FAM (Foundation Asset Management). Han er også racerkører og har deltaget i blandt andet Porsche Carrera Cup Scandinavia, og er en af personerne bag Swedish Racing League.

Peter Wallenberg har kælenavnet "Poker" og er yngste søn af bankmand og forretningsmagnat Peter Wallenberg, Sr.. Pokers farfar Marcus ”Dodde” Wallenberg (1899–1982) gav Poker hans kælenavn, da han syntes at den lille dreng havde et pokerface.

Se også 
 Wallenberg-familien

Kildehenvisninger

Eksterne henvisninger 
 
 Oversigt over aktuelle tillidsposter  

Erhvervsfolk fra Sverige
Motorsportsfolk fra Sverige
Slaget ved Gumbinnen

Slaget ved Gumbinnen var en af de indledende kamphandlinger på Østfronten under 1. verdenskrig og fandt sted ved byen Gumbinnen i Østpreussen i dagene 19. – 20. august, blot 3 dage efter det første sammenstød i slaget ved Stallupönen. Slaget endte med russisk sejr, og førte frem til slaget ved Tannenberg som begyndte 6 dage senere.

Baggrund 
Som ved Stallupönen var den tyske strategi defensiv, og havde primært til formål at forhindre russerne i at erobre Østpreussen og byen Königsberg. Ved Stallupönen havde et af de tre tyske armékorps i den tyske 8. armé kæmpet mod en større russisk styrke og slået denne tilbage, og derefter trukket sig tilbage i henhold til den stående ordre til Gumbinnen i stillinger sammen med hele 8. arme under ledelse af Maximilian von Prittwitz. Kommandanterne for de tyske korps var Hermann von François, August von Mackensen og Otto von Below. Tilsammen havde de omkring 150.000 mand, mens den russiske 1. armé under ledelse af Paul von Rennenkampf var langt større med omkring 200.000 heri medregnet styrkerne i 2. armé under Alexander Samsonov.

Kampene 

De lokale tyske kommandanter ønskede ikke yderligere tilbagetrækninger, blandt andet af hensyn til styrkernes moral. Disse bestod i stor udstrækning af soldater fra dette område. Den stående ordre fra chefen for den tyske generalstab, Helmuth Johannes Ludwig von Moltke, var at afvente sejren på vestfronten i henhold til Schlieffenplanen, således at de tyske styrker ikke blev spredt for meget. Til trods herfor, lykkedes det den offensivt orienterede François at overtale Prittwitz til at tage initiativet overfor russerne.

Om natten mellem den 19. og 20 august rykkede François frem med sit armékorps, allerede inden Mackensen og Below var klar med deres. Dette forhastede angreb advarede russerne og gjorde dem i stand til at indsætte artilleriet operativt mod de tyske styrker. Den tyske tilbagetrækning ble noget kaotisk og de mistede omkring 6.000 mand, som blev krigsfanger.

Under denne tilbagetrækning frygtede Prittwitz at hele den tyske styrke skulle blive omringet ved at det skulle lykkes Rennenkampfs og Samsonovs styrker at udføre en knibtangsmanøvre, og i noget der nærmede sig panik besluttede Prittwitz sig til en fuld tilbagetrækning til Wisła, nogey som ville have overladt hele Østpreussen til russerne.

Prittwitz' panik spredte sig til Berlin og af frygt for at den østlige flanke skulle forblive åben, måtte Moltke handle. Han fjernede Prittwitz og hans næstkommanderende, generalmajor Graf von Waldersee, og erstattede dem med Paul von Hindenburg og Erich Ludendorff. Desuden blev der overført nogle divisioner fra vestfronten, stik imod Schlieffenplanen og den overordnede tyske strategi.

Hindenburg og Ludendorff standsede den tyske tilbaketrækning og og sørgede for at tilbageerobre initiativet da de seks dage efter nederlaget ved Gumbinnen indledte slaget ved Tannenberg, og der opnåede en stor tysk sejr.

Gumbinnen
Begivenheder i 1914
Opus Dei (flertydig)

Opus Dei () har flere betydninger:

 Opus Dei - en katolsk organisation
 Opus-Dei: Existence After Religion - et kortspil
Storvik

Storvik er en by i Sandvikens kommun i landskapet Gästrikland  i Gävleborgs län i Sverige. I 2010 havde byen  	2.165 indbyggere. Storvik var tidligere en selvstændig köping, men blev i 1971 en del af Sandvikens kommun.

Storvik var, og er stadig, et vigtigt jernbaneknudepunkt for godstog, hvor Norra stambanan, Bergslagsbanan og godsstrækningen mellem Storvik og Mjølby mødes.

ABB har serviceværksted i byen og Västerbergs folkhögskola har været her siden 1910. En af Storviks ældste virksomheder er Wetterlings øksefabrik, som blev grundlagt i 1880 af brøderne Wetterling. Wetterlings økser fremstilles stadig i samme smedje som i 1880'erne. 

Byer i Sandvikens kommun
Candiru

Candiru, vampyrfisk (latin Vandellia cirrhosa) er en malle og en sydamerikansk parasit. Den kan svømme op i urinrøret (penis), vagina og endetarmen, når man bader i den blandede flod i Amazonfloden.

Candiru har en modhage som den sætter sig fast med i fx urinrøret, hvor den derefter suger næring fra offeret. Den er kun de 25 mm, når den sætter sig fast, men kan blive op til 17 cm.

Se også

Eksterne henvisninger 

 Youtube: Candiru - The most feared fish by humans 
 Youtube: Vandellia catfish
 Youtube: Candirú, El pez que se mete por el pene o vagina  masser af billeder.

Snyltemaller

th:วงศ์ปลากังจีรู
Der Hohenfriedberger

Der Hohenfriedberger (også kaldet Hohenfriedeberger, Armeemarsch I, 1c; I, 21 og III, 1b) er en af de mest kendte tyske militære marcher. Marchens titel skal minde om Preussens sejr over Østrig og Sachsen den 4. juni 1745 i den Anden Schlesiske Krig i Slaget ved Hohenfriedeberg.

Marchen blev benyttet i begyndelsen af filmen Stalingrad, og i scener i Barry Lyndon, hvor den preussiske hær vises i Den Preussiske Syvårskrig. Eftersom Hohenfriedeberger delvis benyttes i Königgrätzer-marchen, kan den også høres i Indiana Jones og det sidste korstog under scenerne med bogbrænding.

Tekst 
1. strofe:
Auf, Ansbach-Dragoner!Auf, Ansbach-Bayreuth!
Schnall um deinen Säbelund rüste dich zum Streit!
Prinz Karl ist erschienenauf Friedbergs Höh'n,
Sich das preußische Heermal anzusehen.

Omkvæd (2x):
Drum, Kinder, seid lustigund allesamt bereit:
Auf, Ansbach-Dragoner!Auf, Ansbach-Bayreuth!

Drum, Kinder, seid lustigund allesamt bereit:
Auf, Ansbach-Dragoner!Auf, Ansbach-Bayreuth!

2. strofe:
Hab'n Sie keine Angst,Herr Oberst von Schwerin,
Ein preuß'scher Dragonertut niemals nicht fliehn!
Und stünd'n sie auch nochso dicht auf Friedbergs Höh',
Wir reiten sie zusammenwie Frühlingsschnee.
Ob Säbel, ob Kanon',ob Kleingewehr uns dräut:

Omkvæd (2x):
Drum, Kinder, seid lustigund allesamt bereit:
Auf, Ansbach-Dragoner!Auf, Ansbach-Bayreuth!
Drum, Kinder, seid lustigund allesamt bereit:
Auf, Ansbach-Dragoner!Auf, Ansbach-Bayreuth!

3. strofe:
Halt, Ansbach-Dragoner!Halt, Ansbach-Bayreuth!
Wisch ab deinen Säbelund laß vom Streit;
Denn ringsumherauf Friedbergs Höh'n
Ist weit und breitkein Feind mehr zu sehn.
Und ruft unser König,zur Stelle sind wir heut':
Auf, Ansbach-Dragoner!Auf, Ansbach-Bayreuth!

Omkvæd:
Drum, Kinder, seid lustigund allesamt bereit:
Auf, Ansbach-Dragoner!Auf, Ansbach-Bayreuth!

Eksterne henvisninger 
 Der Hohenfriedberger 
 Artikel om marchens tilblivelse  

Militærmusik
Hansa Borg Bryggerier ASA

Hansa Borg Bryggerier er den næststørste norske bryggeri med hovedkontor i Bergen, der blev skabt ved en fusion mellem Hansa Bryggeri og Borg Bryggeri i 1997.
  
Hansa Borg består i dag af Hansa Bryggeri i Bergen, Borg Bryggeri i Sarpsborg, Christianssands Bryggeri (CB) i Kristiansand, samt en produktions-og tappeanlæg i Olden i Oldedalen i Nordfjord. I Bergen ejer Hansa Borg også Waldemar mikrobryggeri, der ligger i Hansa Bryggeri's gamle lokaler på Kalfaret.
 
Hansa Borg styres af familien Egenæss, mens af andre ejere, kan nævnes svenske Spendrups Bryggeri og danske Royal Unibrew.

Referencer 

Bryggerier i Norge
Etableret i 1997
Opus-Dei: Existence After Religion

Opus-Dei: Existence After Religion er et kortspil, designet af danskerne Allan Schaufuss Laursen og Mark Rees-Andersen. Kortene i spillet repræsenterer enten filosoffer eller handlinger eller begreber, og spillet går ud på at samle på filosoffer (nogle filosoffer giver flere point end andre). Spillet er blevet beskrevet som "Guillotine med et andet tema".

Opus-Dei blev nomineret til Guldbrikken i 2009 i kategorien Årets Voksenspil.

Organisationen Opus Dei har ved Sø- og Handelsretten søgt at få spillets udgiver, Demagames, til at opgive navnet "Opus-Dei"
, men Sø- og Handelsretten fandt at spillet og organisationen ikke kunne forveksles.

Eksterne links og referencer 
 Spillets website
 Opus-Dei: Existence After Religion på BoardGameGeek

Kortspil
Väinö Siikaniemi

Väinö Villiam Siikaniemi (født 27. marts 1887, død 24. august 1932) var en finsk journalist, forfatter og atlet, som deltog i OL 1912 i Stockholm.

Sportskarriere  
Siikaniemi stillede op i begge spydkastkonkurrencer ved OL 1912. I normal spydkast blev han nummer fem, hvorpå han i den udgave, hvor der blev kastet med begge hænder (denne disciplin blev kun afholdt ved dette OL), kastede 101,13 m som næstbedste i kvalifikationsrunden. Planen var, at de tre bedste skulle kaste igen i en finale, men da de tre bedste alle var fra Finland, blev de enige om at lade resultatet fra indledende runde gælde, og det blev godkendt. Olympisk mester blev dermed Julius Saaristo, der kastede 109,42 m, mens Siikaniemi fik sølv og Urho Peltonen bronze med 100,24 m.

Hans bedste resultat i normal spydkast var 54,09 m, som han kastede i 1912 (ikke ved OL).

Øvrige karriere 
Siikaniemi var cand.phil. i naturvidenskab med speciale i kemi og arbejdede en periode som lærer. Derefter sadlede han om og begyndte at arbejde som journalist og causør, og her havde han særlig fokus på musik. 

I 1920'erne, hvor der i Finland brød en sand grammofonfeber ud, begyndte han at skrive sangtekster, hvoraf flere blev indspillet og opnåede en pæn popularitet. Det gjaldt fx sangen "Emma", der blev indspillet i en række udgaver, og "Asfaslttikukka" ("Asfaltblomsten").

Han var gift med sangerinden Olga Siikaniemi.

Referencer

Eksterne henvisninger 

Journalister fra Finland
Forfattere fra Finland
Spydkastere fra Finland
Deltagere for Finland ved sommer-OL 1912
Olympiske sølvmedaljevindere fra Finland
Antoni Martí

Antoni Martí Petit (født 10. november 1963) er en Andorransk arkitekt og politiker, som har været Andorras nuværende premierminister siden 11. maj 2011. Han er medlem af Demòcrates per Andorra.

Martí var fra 1994 til 2003 repræsentant i Andorras parlament for Partit Liberal d'Andorra. Fra 2003 til 2011 var han borgmester i Escaldes-Engordany.

Han er uddannet arkitekt fra Universitetet i Toulouse.

Referencer 

 Biografi , fra Demòcrates per Andorra

Politikere
Regeringsledere
Arkitekter
Personer fra Andorra
Grønthandel

En Grønthandel er en detailbutik, der handler med frugt og grønt.
Varerne indkøbes tidligt om morgenen på engrosmarkeder i de større byer, som f.eks. Grønttorvet i København og fragtes herfra til butikken. Der er en stor konkurrence fra supermarkederne, der sælger de samme varer. I større byer findes der også stadepladser, hvorfra grønthandlere råber deres tilbud til de forbipasserende.

Specialbutikker
Dagligvarebutikker
James Rector

John Alcorn "James" Rector (22. juni 1884 – 10. marts 1949) var en amerikansk atlet som deltog i OL 1908 i London.
 
Rector vandt en sølvmedalje i atletik under OL 1908 i London. Han kom på en andenplads i 100 m efter Reggie Walker fra Sydafrika.

Eksterne henvisninger 
 http://www.sports-reference.com/olympics/athletes/re/james-rector-1.html 

Sprintere fra USA
Vi hade i alla fall tur med vädret – igen

Vi hade i alla fall tur med vädret – igen er en svensk komediefilm af Kjell-Åke Andersson. Den havde biografpremiere 5. december 2008 og er en fortsættelse af filmen Vi hade i alla fall tur med vädret fra 1980.

Handling 
Ca. 30 år er gået. Gösta og Gun er nu pensionerede. Denne sommer skal de rejse til sønnen Johans bryllup i Norrland. Gösta køber en autocamper til rejsen, men Gun vil hellere rejse med fly i stedet, men senere bestemmer hun sig alligevel for at rejse med Gösta i autocamperen. Under rejsen henter de barnebarnet Magda. Men kan Gösta foretage rejsen stille og roligt?

Medvirkende (udvalgt) 
 Rolf Skoglund - Gösta
 Claire Wikholm - Gun
 Mikaela Knapp - Magda
 Gustav Berg - Jens, Magda's drengeven
 Magdalena In de Betou - Lotta, Gösta og Guns datter
 Jacob Ericksson - Peppe, Lottas mand
 Robin Stegmar - Johan
 Ellen Mattsson - Pia, Johans pigeven
 Sissela Kyle - Læge
 Johan Glans - Hambörje
 Ulf Kvensler - Campingreceptionist
 Michalis Koutsogiannakis - Miklos

Eksterne henvisninger 
 
 www.moviezine.se

Komediefilm
Svenske film fra 2008
Robert Cloughen

Robert "Bobby" Cloughen (26. januar 1889 i Bronx – 7. august 1930 i New York) var en amerikansk atlet som deltog i OL 1908 i London.
 
Cloughen vandt en sølvmedalje i atletik under OL 1908 i London. Han kom på en andenplads i 200 m efter Robert Kerr fra Canada.

Eksterne henvisninger 
 http://www.sports-reference.com/olympics/athletes/cl/bobby-cloughen-1.html 

Sprintere fra USA
Kransnålalge-sø

En Kransnålalge-sø er en kalkrig sø kendetegnet ved, at der vokser kransnålalger på bunden.

Kransnålalge-sø er en betegnelse for en naturtype i Natura 2000-netværket, med nummeret 3140.

Plantevækst 

Kransnålalger (Chara spp. og Nitella spp.). (karakterplanter)

Geografisk udbredelse 

Eksempler på denne type vandhuller og søer er Nors Sø i Thy, Nipgård Sø i Midtjylland, Tissø i Vestsjælland og Gentofte Sø ved København.

Eksterne henvisninger 

 Søer og vandløb på novana.au.dk
 3140 Kalkrige søer og vandhuller med kransnålalger  Habitatbeskrivelser, årgang 2016 side 18 (Miljøstyrelsen)
 Danske Naturtyper i det europæiske NATURA 2000 netværk , 

Naturtyper i Danmark
Søbred med småurter

Ved søbred med småurter forstås områder ved søer og vandhuller, hvor der vokser små amfibiske planter på lavt vand eller på tidvis udtørret bund. Kendetegnende for sådanne søer er, at de har ret næringsfattigt vand, at de kan være små og periodevis udtørrede.

Søbred med småurter er en betegnelse for en naturtype i Natura 2000-netværket, med nummeret 3130.

Plantevækst 

Karakteristiske planter på sådanne vandhulsbredder er strandbo, vandranke, aflangbladet vandaks, pilledrager, liden siv, nålesumpstrå, spæd pindsvineknop, bækarvearter, brun fladaks, dyndurt, børstekogleaks, tudsesiv og liden tusindgylden.

Geografisk udbredelse 

Udbredelsen i Danmark er ikke særlig godt kendt. Den kan forekomme med små arealer i form af vandhuller i næringsfattige miljøer som heder og plantager. Visse steder vil naturtypen kunne træffes ved bredden af lobeliesøer, kransnålalge-søer eller andre søtyper.

Eksterne henvisninger 

 Søer og vandløb på novana.au.dk
 3130 Ret næringsfattige søer og vandhuller  Habitatbeskrivelser, årgang 2016 side 17 (Miljøstyrelsen)
 Danske Naturtyper i det europæiske NATURA 2000 netværk , 

Naturtyper i Danmark